Lindhoop

Lindhoop () is en lütten Oort in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört de Oort to de polietsche Oortschop Kerklinneln.

 Geografie 

De Oort liggt op de Linnelner Geest. Dat Water ut dat Rebeed flütt över’n Lindhooper Graven na’n Gohbeek hen af.

De Naveröörd sünd Deelsen in’n Noordoosten, Kerklinneln in’n Oosten, Wetenmöhlen in’n Süüdoosten, Bössel un Oosterkroog in’n Süüdwesten, Schnuckenstall in’n Westen un Hoost un Scharnhors in’n Noordwesten.

 Historie 

Lindhoop weer toeerst de Naam von dat Holt in’n Westen von Kerklinneln (vondaag üm un bi 120 Hektar groot). Eerst in dat 18. Johrhunnert is dor en Forsthuus anleggt worrn, dat den Naam von dat Holt övernahmen hett.

 Verwaltungsgeschicht 

In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Kerklinneln in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort hett al von öllers bi de Gemeen Kerklinneln mit bihöört, de an’n 1. Juli 1972 mit de Gemeenreform in Neddersassen düüdlich wussen is.

 Inwahnertall 

 Religion 

Lindhoop is evangeelsch-luthersch präägt un höört to dat Kaspel von de Petrus-Kark in Kerklinneln.

För de Kathoolschen is de St.-Josef-Kark in Veern tostännig.

 Kultur 

duum|Lindhoopdenkmaal
1932 bet 1936 is dat Lindhoopdenkmaal as Kriegerdenkmaal för en Regiment ut Altno boot worrn.

 Weertschop un Infrastruktur 

För Lindhoop is de freewillige Füürwehr Kerklinneln mit tostännig.

 Verkehr 

Dör Lindhoop löppt de Landsstraat 171, de in’n Süüdwesten na Veern geiht un in’n Noordwesten över Kerklinneln un Jeddingen na Visselhöövd.

De nächste Autobahn is de Autobahn 27 (Afsnidd Bremen–Wasra). De Opfohrt 26 Veern-Oost liggt een Kilometer in’n Süüdwesten von Lindhoop an de L 171.

De nächste Bahnhoff is so bi veer Kilometer wied weg in’n Süüdwesten de Bahnhoff Veern an de Bahnlien Wunsdörp–Bremen. Disse Bahnhoff is ok inbunnen in dat Nett von de Regio-S-Bahn Bremen/Neddersassen. De Bahnhoff Kerklinneln an de Bahnlien Ülzen–Langwedel (inricht 1873) weer twee Kilometer in’n Noordoosten, is aver 1987 dichtmaakt worrn.

 Scholen 

De Kinner ut Lindhoop güngen fröher in Kerklinneln na School. Vondaag gaht se op de Lintler Geest-School in Bennbössel.

 Footnoten 

Kategorie:Oort
Kategorie:Landkreis Veern